laion/Wikipedia-Exotic huggingface dataset:
פרידריך הראשון, מרקיז מייסן

פרידריך הראשון, מרקיז מייסן (בגרמנית: Friedrich der Freidige או Friedrich der Gebissene‏; 1257 – 16 בנובמבר 1323) היה מרקיז מייסן ורוזן תורינגיה. פרידריך נולד בשנת 1257 באייזנך, לאלברכט השני, מרקיז מייסן ומרגרטה מסיציליה. לפי האגדה, אמו, שנמלטה מבעלה ב-1270, ניסתה להתגבר על הכאב של הפרידה, ונשכה את פרידריך על לחיו, ובשל כך הוא נודע בתור "הנשוך". לאחר מותו של קונראד השלישי, מלך ירושלים בשנת 1268, הוא הפך ליורש החוקי של טענות בית הוהנשטאופן, וטען לזכותו על ממלכת סיציליה, ועל התארים מלך ירושלים ודוכס שוואביה (למרות שהוא לא היה צאצא של מלכי ירושלים, סבא שלו פרידריך השני, קיסר האימפריה הרומית הקדושה, טען לזכותו על התואר). אולם, טענות אלו לא הביאו לו תועלת. שוואביה, שהוחזקה בידי קונרדין לפני המערכה האחרונה, התפוררה כיחידה טריטוריאלית. הוא לא זכה להכרה באוטרמר, ושארל מאנז'ו היה מושרש עמוק בדרום איטליה. פרידריך הציע פלישה לאיטליה בשנת 1269, ומשך אליו קצת תמיכה מן גיבלינים של לומברדיה, אולם התוכניות שלו לעולם לא יצאו אל הפועל, והוא לא מילא עוד חלק בעניינים האיטלקיים. משנת 1280, הוא נחשב לפלטין של סקסוניה. מכיוון שאביו העדיף את אחיו למחצה אפיץ, פרידריך ואחיו דיצמן הכריזו עליו מלחמה. פרידריך נלכד בשנת 1281, אבל אחרי מלחמה ארוכה אביו הכיר בזכויות האחים ב-1289. לאחר מותו של בן דודם פרידריך טוטה, מרקיז מייסן (1291), שני האחים השתלטו על אדמותיו ופרידריך קיבל את מרקיזות מייסן, והם השאירו לאביהם רק את מרקיזות לנדסברג. עם זאת, המלך אדולף מנסאו-ויילבורג חשב כי מרקיזות מייסן והמרקיזות המזרחית צריכות לחזור אל הכתר אחרי מותו של טוטה, וקנה את תורינגיה מאלברכט שהיה שקוע בחובות. שני האחים שוב יצאו להילחם על הגנת הירושה שלהם, אולם לבסוף נאלצו לוותר על הנחלות. פרידריך נשאר הרחק מביתו עד מותו של אדולף, ורק לאחר מכן חזר לנחלותיו, ואף השלים עם אביו. אולם, מיד לאחר מכן, אלברכט הראשון, מלך גרמניה טען לזכותו על תורינגיה, ונתמך על ידי הערים, אשר השתוקקו להיות עצמאיות (reichsunmittelbar). משפחתו של פרידריך הושמה במצור שהוטל על וארטבורג בידי כוחות מאייזנך, אולם פרידריך הצליח לשחרר אותם. אולם רק הניצחון בלוקה ב-31 במאי 1307 העניק את הניצחון לאחים, מאחר שאלברכט מת קודם שהצליח לאסוף כוחות חדשים. אחרי מותו של דיצמן (1307) נשבעו הווסלים אמונים לפרידריך בלבד, כי אלברכט ביטל את חוקי הארנונה. רק הערים היו עדיין נגד פרידריך, אולם ארפורט נכבשה בכוח, והוא אף השלים עם היינריך השביעי, קיסר האימפריה הרומית הקדושה, אשר בשנת 1310 העניק לו את אדמותיו כפייף. עם זאת, המאבק עם ברנדנבורג עדיין המשיך, ולאחר שפרידריך נתפס על ידי ולדמאר, מרקיז ברנדנבורג-שטנדאל, הוא נאלץ לקנות את חירותו ב-32,000 מארקים, ולוותר על לוסאטיה התחתית באמנת טרנגרמינדה בשנת 1312. הסכסוך התחדש בשנת 1316, אולם הסתיים בשנת 1317 בשלום מגדבורג. לאחר היכחדותו של בית אסקניה, פרדיריך החזיר לעצמנו חוץ מלנדסברג ולוסאטיה התחתית.[דרושה הבהרה] פרידריך היה משותק עקב שבץ מוחי מאז 1321, ומת ב-16 בנובמבר 1323 באייזנך. בשנת 1286 התחתן פרידריך עם אגנס מגוריציה-טירול, בתם של מיינהרד, דוכס קרינתיה ואליזבת מבוואריה, מלכת גרמניה, ממנה היה לו בן אחד: פרידריך העלוב (1293–1315), התחתן עם אנה מסקסוניה-ויטנברג ב-24 באוגוסט 1300 הוא התחתן עם אליזבת מלובדבורג-ארנשאוגק, בתם של הרטמן האחד עשר, רוזן לובדבורג-ארנשאוגק ואליזבת, רוזנת ויימאר-אורלאמינדה, ממנה נולדו לו שני ילדים: אליזבת ממייסן (1306–1368), התחתנה עם היינריך השני, רוזן הסן פרידריך השני, מרקיז מייסן (1310–1349) מדיה וקבצים בנושא פרידריך הראשון, מרקיז מייסן בוויקישיתוף
המנון סרי לנקה

מת'ה סרי לנקה (בסינהלית: ශ්‍රී ලංකා මාතා, בטמילית: ஸ்ரீ லங்கா தாயே) הוא ההמנון הלאומי של סרי לנקה. השיר נכתב כשעוד הייתה סרי לנקה מושבה בריטית. השיר נכתב במקור כשיר הוקרה למדינה, אשר מילותיו מביעות אחדות, חופש ועצמאות. תחילה, השיר לא נועד להיות המנון לאומי, אך בשנות ה-40 של המאה ה-20 נעשה השיר לפופולרי מאוד ואומץ כהמנונה הלאומי של סרי לנקה, 3 שנים אחרי קבלת עצמאותה. המנון סרי לנקה מושר בשתי גרסאות, גרסה בסינהלית וגרסה בטמילית, ששתיהן שפות המדינה הרשמיות. דגל סרי לנקה סמל סרי לנקה מדיה וקבצים בנושא המנון סרי לנקה בוויקישיתוף
לאנגה

לאנגה (באיטלקית: Langhe, בניב הפיימונטי Langa) הוא אזור גבעות היסטורי בחבל פיימונטה באיטליה, מדרום ומזרח לנהר טנארו ומחולק כיום בין המחוזות קונאו ואסטי. גובל עם ליגוריה וכן עם אזורים אחרים של פיימונטה - דהיינו מונפראטו ורוארו. האזור מפורסם בייצור יינות (ברולו, ברברסקו וכו') וגבינות ובכמהין הגדלים בו, בעיקר הכמהין הלבנים של אלבה. הוא מתואר בכתבי הסופרים בפה פנוליו (Beppe Fenoglio) וצ'זארה פבזה, בני המקום, ילידי סנטו סטפנו בלבו. ב-22 ביוני 2014 נרשמו חלק מהכרים של לאנגה ברשימת המורשת העולמית של אונסק"ו תחת השם נוף הכרמים של פיימונטה: לאנגה-רוארו ומונפראטו. בגאולוגיה התקופה הלאנגית של העידן המיוקן נקראה לפי אזור לאנגה. פרט לנהר טנארו חוצים אותו נהרות נוספים כמו בלבו, בורמידה דגי מילזימו ובורמידה די ספיניו שמחלקים אותו לתת-אזורים: באסה לאנגה (Bassa Langa) - בין טנארו בצפון ובלבו בדרום, עם גבהים מתחת ל-600 מ'.כאן נמצא חבל אלבזה שבו מייצרים יינות מפורסמים ואת הכמהין הלבנים של אלבה (Tuber magnatum) אלטה לאנגה (Alta Langa) - בגבול עם ליגוריה, עם גבהים מעל 750 מ' ופסגה בת 896 מ'.כאן נמצא היישוב מומברקארו. האזור שופע יערות והוא מפורסם באגוזיו - tonda gentile delle Langhe" לאנגה אסטיג'אנה (Langa Astigiana) - בדרום המחוז אסטי, עם קאנלי בצפון, והנהר ברומידה די ספיניו במזרח. כאן נמצאת פסגה בת 851 מ' ביישוב סרולה. מדיה וקבצים בנושא לאנגה בוויקישיתוף
קודי פרן

קודי פרן (באנגלית: Cody Fern; נולד ב-6 ביולי 1988) הוא שחקן קולנוע, טלוויזיה ותיאטרון אוסטרלי. פרן נולד בעיירה קרוס הדרומית (אנ') באוסטרליה המערבית. הוא התחנך בפנימייה מרדין קולג' (אנ') הממוקם בעיירה מרדין (אנ'), כ-260 ק"מ מזרחית לפרת', בירת אוסטרליה המערבית. בשנת 2009 הוא סיים לימודי תואר ראשון עם הצטיינות במסחר מאוניברסיטת קרטין. בשנת 2012 פרן שיחק את התפקיד הראשי של אלברט בהפקה של התיאטרון המלכותי הלאומי למחזה "סוס מלחמה" שזכתה לשבחי הביקורות. בשנת 2017 ביצע את הופעת הבכורה שלו בקולנוע בסרט "The Tribes of Palos Verdes" לצדה של ג'ניפר גארנר, שגילמה את אימו. בשנת 2018, הוא פרץ לתודעה בשל גילום דמותו של דייוויד מדסון בסדרה "הרצח של ורסצ'ה: סיפור פשע אמריקאי" של רשת FX. מאוחר יותר באותה השנה שיחק בעונה השמינית של סדרת האימה האנתולוגית "אימה אמריקאית: אפוקליפסה". הוא הופיע גם בעונתה השישית והאחרונה של סדרת הדרמה "בית הקלפים" של נטפליקס בתור דאנקן שפרד. שיחק גם בסרט המלחמה הקנדי "הימים החשוכים הגדולים" לצדה של שרה גאדון. בשנת 2019 המשיך לשחק בעונתה התשיעית של הסדרה "אימה אמריקאית: 1984". בשנת 2021, לוהק לאחת הדמויות הראשיות בסדרת הדרמה האוסטרלית "Eden"; בתור אנדי דולן ושיחק בעונה העשירית של הסדרה "אימה אמריקאית 10" בדמותו של תור האמיץ. בשנת 2022 שיחק פרן לצד מארק וולברג בסרט הדרמה הביוגרפי "האב סטו" בדמותו של הכומר ג'ייקוב. בשנת 2023 תרם את קולו למשחק הווידאו "Star Wars Jedi: Survivor" כחלק מיקום מלחמת הכוכבים. קודי פרן, ברשת החברתית אקס (טוויטר) קודי פרן, ברשת החברתית אינסטגרם קודי פרן, במסד הנתונים הקולנועיים IMDb (באנגלית) קודי פרן, במסד הנתונים הקולנועיים KinoPoisk (ברוסית)
גאראם

האם התכוונתם ל... גאראם - שמו ההונגרי של הנהר הרון, הזורם בסלובקיה ונשפך לדנובה גאראם מסאלה – תערובת תבלינים יבשים, המשמשת במטבח ההודי והפקיסטני
פורד מודל A

פורד מודל A (באנגלית: Ford Model A 1903–04) היא הדגם הראשון של כלי רכב שיוצר על ידי הנרי פורד עבור פורד. הדגם יוצר ושווק בארצות הברית בין השנים 1903–1904. בין השנים 1927–1931 יוצר דגם פורד מודל A (1931-1927) (אין קשר בין הדגמים מלבד לשם הדגם). יוצרו 1,750 יחידות. 2 מושבים בתצורת ("Runabout car") (אנ'), מחיר הדגם: 800-900 דולר. 4 מושבים בתצורת "Tonneau" (אנ') (גג פתוח). "פורד מודל A" "פורד מודל A" "פורד מודל A" "פורד מודל A" "פורד מודל A" "פורד מודל A" (צולם בבריטניה בשנת 2008) פרסומת היצרן פורד לדגם "פורד מודל A" פורד הנרי פורד פורד מודל B פורד מודל F פורד מודל A (1931-1927) מדיה וקבצים בנושא פורד מודל A בוויקישיתוף פורד מודל A, סרטון באתר יוטיוב "פורד מודל A" - תמונות "פורד מודל A" ritzsite.nl/FORD_1/02_eford "פורד מודל A" scribd.com/document/294503408/Ford-Model-a-1903-04 Beverly R. Kimes (Herausgeberin), Henry A. Clark: Standard Catalog of American Cars 1805–1942. Krause Publications, Iola 1985, ISBN 0-87341-045-9. "פורד מודל A" בתצורת "Tonneau" earlyfordregistry.com/pate-storyboard/1903A-tonneau "פורד מודל A" בתצורת "Tonneau" pinterest.com/pin
ארמיית החוף

ארמיית החוף (ברוסית: Приморская армия) הייתה ארמייה של הצבא האדום, שלחמה במלחמת העולם השנייה. היחידה הוקמה ביולי 1941 על בסיס היחידות שהיו במרחב אודסה. היא החלה בקרבות מגננה ובמחצית אוגוסט הצליחה לייצב את קו הלחימה בסביבות העיר. במהלך חודשיים בסביבות העיר נערכו קרבות קשים בסביבות העיר אך יחידות הצבא האדום עמדו במתקפות. באוקטובר 1941 לאור המצב הכללי בחזית הלחימה ולאור הסכנות של פריצת ורמאכט לאזור דונבס הוחלט לעזוב את העיר ולפנות את כל היחידות לחצי האי קרים. מטלה זו בוצעה על ידי ספינות צי הים השחור. יחידות ארמיית החוף הצטרפו ליתר הכוחות בחצי האי ותפסו קווי הגנה. ביוני 1942 קווי ההגנה סביב סבסטופול נפרצו. מפקדי הצבא האדום פונו מהאזור וארמיית החוף הפסיקה את קיומה. בנובמבר 1943 ארמיית החוף הוקמה מחדש ויחידותיה חזרו לחצי האי קרים. הם התמקמו במרחב העיר קרץ' ומטרתם הייתה להרחיב את שליטתם מערבה. לאחר קרבות קשים בחצי האי, במאי 1944 העיר סבסטופול שוחררה. יחידות ארמיית החוף המשיכו להתמקם באזור ועסקו בהגנת קווי החוף. ביולי 1945 ארמיית החוף פורקה. גאורגי ספרונוב (יולי 1941 - אוקטובר 1941) איוואן פטרוב (אוקטובר 1941 - יולי 1942) . איוואן פטרוב (נובמבר 1943 - פברואר 1944) אנדריי יריומנקו (פברואר 1944 - אפריל 1944) קונדרט מלניק (אפריל 1944 - יולי 1945) ארמיית החוך באתר samsv (ברוסית)
נליס (בסיס)

בסיס חיל-האוויר נליס (באנגלית: Nellis Air Force Base) הוא בסיס צבאי של חיל האוויר האמריקני השוכן במחוז קלארק, נבדה, בצידה הצפון-מזרחי של העיר לאס וגאס. בשנת 2000 מנתה אוכלוסיית הבסיס 8,896 איש. נליס משמש כבסיס אימון עבור טייסי מטוסי הקרב של חילות האוויר של הכוחות המזוינים של ארצות הברית וחילות אוויר זרים. הבסיס מארח מספר פעמים בשנה מאז 1975 את תרגיל הרד פלאג הבינלאומי. הבסיס נקרא על שם ויליאם הראל נליס, תושב לאס וגאס וטייס P-47 שנפל בקרב הארדנים במלחמת העולם השנייה. שטח הבסיס הוא 46 קמ"ר. 62 אחוז מתוכו לא מפותח, והיתר סלול או כולל מבנים. הבסיס כולל שלושה אזורים תפקודיים עיקריים: אזור 1 כולל את שדה התעופה ואת מרבית פונקציות התמיכה המבצעית. אזור 2 הוא ממזרח לאזור 1 וכולל את אזור התחמושת. אזור 3 הוא מעבר לשדרת לאס וגאס. הוא כולל את המגורים, בית החולים של הבסיס ושטח פתוח. מטווח נליס המסונף לבסיס שוכן ממערב במחוז ניי ובמספר מדינות נוספות. הבסיס מופיע במשחק הווידאו: Fallout New Vegas כמקום מושבם של הבומרס. מדיה וקבצים בנושא נליס בוויקישיתוף אתר האינטרנט הרשמי של נליס (באנגלית) בסיס חיל-האוויר נליס, באתר Global Security
דבי תומאס

דברה ג'נין "דבי" תומאס (באנגלית: Debra Janine "Debi" Thomas, נולדה ב-25 במרץ 1967) היא מחליקה על הקרח בעבר מארצות הברית. זוכת מדליית ארד אולימפית (קלגרי 1988), אלופת עולם (ז'נבה 1986), סגנית אלופת העולם (סינסינטי 1987), זוכת מדליית ארד מאליפות עולם (בודפשט 1988) ופעמיים אלופת ארצות הברית (1986 ו-1988) בהחלקה אמנותית על הקרח ביחידות. תומאס הייתה לספורטאית כהת העור הראשונה בהיסטוריה שזכתה במדליה אולימפית כלשהי באולימפיאדת החורף ואפרו אמריקאית הראשונה שהיא אלופת עולם בהחלקה על הקרח. תומאס ביצעה בשנות ה-80 את הקומבינציה טריפל טו-טריפל טו שהיה נדיר באותן שנים בהחלקת הנשים. תומאס נולדה בפקיפסי, ניו יורק וגדלה בסן חוזה, קליפורניה. הוריה התגרשו בילדותה. אמה עבדה בתכנות מחשבים. היא החלה להחליק על הקרח בגיל 5. אמה שזיהתה את כישרונה הסיעה אותה כ-100 מייל בכל יום על מנת להתאמן בהחלקה אמנותית על הקרח. באליפות ארצות הברית שנערכה בשנת 1983 היא סיימה במקום 13. שנה לאחר מכן היא סיימה במקום שישי ושנה לאחר מכן היא זכתה במדליית כסף. באליפות ארצות הברית שנערכה בשנת 1986 זכתה תומאס במדליית זהב. בהמשך היא זכתה במדליית זהב באליפות העולם שנערכה בז'נבה, שווייץ לפני אלופת העולם קטרינה ויט ממזרח גרמניה ובת ארצה טיפני צ'ין ובכך הייתה למחליקה האפרו אמריקאית הראשונה בהיסטוריה שזכתה במדליית זהב, הן באליפות ארצות הברית והן באליפות העולם. באליפות ארצות הברית שנערכה בשנת 1987 היא זכתה במדליית כסף אחרי ג'יל טרנרי. באליפות העולם שנערכה בסינסינטי היא זכתה במדליית כסף אחרי קטרינה ויט ולפני בת ארצה קרין קדבי. באולימפיאדת קלגרי (1988) זכתה תומאס במדליית ארד אחרי קטרינה ויט ואליזבת' מנלי מקנדה. חודש לאחר מכן, באליפות העולם שנערכה בסוף מרץ היא זכתה במדליית ארד, אחרי ויט ומנלי ובכך הייתה לספורטאית כהת העור הראשונה בהיסטוריה שזכתה במדליה אולימפית במשחקי החורף. בשנת 2000 ניכנסה תומאס להיכל התהילה האמריקאי של החלקה על הקרח. בשנת 2006 ניבחרה תומאס על ידי נשיא ארצות הברית ג'ורג' בוש להיות חברה במשלחת האמריקאית בטקס הפתיחה של אולימפיאדת טורינו (2006) דבי תומאס, באתר olympedia.org
Reeves Sexto-Octo

Reeves Sexto-Octo הם דגמים בעלי 6 גלגלים (יוצר בשנת 1911), ו-8 גלגלים (יוצר בין השנים 1911–1912) על ידי מילטון ריבס, מחלוצי תעשיית הרכב האמריקאי, אשר עמד בראש חברת Reeves Sexto-Octo Company. דגמי "Reeves Sexto-Octo" התבססו על דגם Overland Automobile (אנ') משנת 1910. "Sexto-Auto" - יוצר בשנת 1912 (שישה גלגלים, ארבעה מושבים). "Octo-Auto" - יוצר בין השנים 1911–1912 (שמונה גלגלים), שלדת הרכב נבנתה על ידי Stutz Motor Company (אנ'). 3,200 דולר לדגם "Sexto-Auto" בשנת 1911 ב-ארצות הברית 4,500 דולר לדגם "Octo-Auto" בשנת 1912 ב-ארצות הברית דגם "Reeves Octo", hemmings.com דגם Reeves Octo, jalopnik.com דגמי "Reeves Sexto-Octo", american-automobiles.com
בית החלוצות (חיפה)

בית-החלוצות בחיפה היה בית החלוצות הראשון שהוקם בארץ ישראל במטרה להיות מקום מגורים ראשוני לנשים עולות. המבנה משמש מאז 2016 כבית ספר לבנים של חסידות בעלז. בית החלוצות בחיפה הוקמה ביוזמתן של קבוצת נשים ציוניות, בראשות גב' גוטהייל, שפרשו מההסתדרות הציונית הדסה ובקשו להקים מיזם משלהן בארץ ישראל. בהמלצתה של רחל ינאית בן-צבי, שספרה להן על הקושי של נשים למצוא דיור במחיר סביר, החליטו להקים בית חלוצות ביוזמה משותפת של "ליגת הנשים למען ארץ ישראל באמריקה" וההסתדרות. הן החלו באיסוף כספים בשנת 1926 ואספו 25,000 דולר לצורך הבנייה. פיק"א הקצתה להן מגרש ברחוב יל"ג בחיפה. ב-19 באוגוסט 1930 הונחה אבן פינה לבניין. את המבנה תכנן בנימין צ'ייקין. המבנה כלל 21 חדרים בשלוש קומות, שני אולמות: חדר אוכל וספרייה, 3 חדרי מלאכה ומכבסה על הגג. בינואר 1931 הועבר סכום ראשוני לתחילת הבנייה שנוהלה על על ידי גוסטה רכב. בתחילת 1932 הושלם הבניין והוחל ברישום דיירות, שנכנסו למגורים החל מ-10 בפברואר 1932. בית החלוצות נחנך בפברואר 1932. בבית התגוררו עולות חדשות למשך מספר חודשים עד התבססותן בעבודה. לצד המגורים התקיימו בו מספר יוזמות קואופרטיביות שכללו מסעדה, מכבסה, בית אריגה ומתפרה. בשנים 1936-1937 התנהלה בבית החלוצות פעילות של האצ"ל. בשנת 1961 הוקמה בבניין תחנת הסתכלות להשמת נכים בעבודה. לאחר שהיה נטוש במשך מספר שנים המבנה שופץ בעשור השני של המאה ה-21 ומשמש כבית ספר לבנים של חסידות בעלז. במסגרת השיפוץ נפגעו חזיתות המבנה, הגינה שהייתה בחזיתו נעקרה והוא הוקף בגדרות גבוהות. מדיה וקבצים בנושא בית החלוצות בוויקישיתוף אלבום בתי החלוצות - בית ליגת נשים למען ישראל, פרויקט "ישראל נגלית לעין", אתר יד יצחק בן צבי גילה לבני-זמיר, החלוצה, החלוץ והשימוש הציני והמבזה בסיפור בית החלוצות בחיפה, באתר חי פה - תאגיד החדשות של חיפה והסביבה, ‏1 בינואר 2022 בית החלוצות, דבר, 17 בינואר 1932 הרצאת הרצפלד על הפעולה באמריקה, דבר, 23 בנובמבר 1926 הנחת אבן הפנה לבנין בית החלוצות, דואר היום, 19 באוגוסט 1930 הנחת אבן הפנה ל"בית החלוצות" בחיפה, דבר, 28 באוגוסט 1930 במועצת הפועלות, דבר, 1 בפברואר 1931 בבית החלוצות, דבר, 1 בפברואר 1932 בבית החלוצות, דבר, 9 בפברואר 1932 חנוכת בית החלוצות בחיפה, דבר, 29 בפברואר 1932 בית החלוצות בחיפה, דבר, 13 ביוני 1934 יהודה לפידות, האצ"ל בחיפה האדומה, ההתחלה, אתר דעת תחנת הסתכלות למוגבלים בכושר עבודתם, על המשמר, 7 בפברואר 1961
Wild Thoughts

Wild Thoughts (בעברית: מחשבות פרועות) הוא שיר של האמן האמריקאי די ג'יי חאלד בהשתתפות עם הזמרת הברבדית ריהאנה והזמר האמריקאי ברייסון טילר. השיר יצא לאור ב-16 ביוני 2017, כסינגל השלישי והאחרון מתוך אלבומו העשירי של חאלד, "Grateful". הזמר הקנדי PartyNextDoor עזר לאמנים לכתוב את השיר יחד עם המפיק חאלד. השיר הוא פופ המורכב מכלי הקשה, גיטרה אקוסטית וריפים שנדגמו מהשיר "מריה מריה" (מ-1999), מאת קרלוס סנטנה. מילות השיר משבחות מאהב שמעורר מחשבות מיניות. מבחינה מסחרית, השיר הגיע למקום הראשון בבריטניה, (השיר השני של חאלד שהגיע למקום זה, והתשיעי של ריהאנה). השיר גם ראה הצלחה במצעד באוסטרליה ובקנדה, שם הגיע למקום השני. השיר הגיע למקום השני במצעד האמריקאי של בילבורד הוט 100, והפך את השיר למספר ה-31 של ריהאנה אשר נכנס למצעד הוט 100 בעשירייה הראשונה, של חאלד בפעם השלישית וברייסון בפעם הראשונה. הקליפ של הסינגל בוים על ידי קולין טילי וצולם בשכונת האיטי הקטנה, מיאמי, פלורידה. וידאו הקליפ היה מועמד לשלוש קטגוריות בטקס פרסי הווידאו קליפים של MTV: קליפ השנה, שיתוף הפעולה הטוב ביותר, והבימוי האומנותי הטוב ביותר. מידע על הסינגל "Wild Thoughts" באתר מיוזיק בריינז סרטון השיר "Wild Thoughts" באתר יוטיוב "'Wild Thoughts': DJ Khaled Dishes About 'Humongous' Rihanna Collab Due Tomorrow". EW.com (באנגלית). נבדק ב-2018-11-21.
Mina Kiá

Mina Kiá (בתרגום: עוזרת הבית הקטנה) הוא סרט עלילתי קצר משנת 2017, הראשון של הבמאית מסאו טומה ופרינסיפה קטיה ארגאו (Katya Aragão). הסרט מציג את הקשיים של נערות במדינה זו. בסרט מככבת אנה פיניירו. שחקנים אחרים כוללים את אלי פטריסיה, מרילן מנדינגה, ג'וב גו מוצ'ו, וג'מילה קוסטה. הסרט פותח בסיוע תוכנית של האיחוד האירופי לתמיכה בקולנוע אפריקאי ולקידום זכויות האדם. הצילומים התבצעו בפורטו אלגרה וברחבי האי סאו טומה. ארגאו יצרה את הסרט במטרה להאיר זרקור על הבעיות של ילדות ונשים בסאו טומה, לחשוף את הטאבו שבנושא, ולקדם את פתרון הבעיות בדרך חינוך. היא מציינת שאלימות ואפליה נגד נערות הן הסיבות העיקריות שהן נושרות מן הלימודים, ושהיא בכוונה לא אפשרה לדמותה הראשית, טוניה, להפסיק ללמוד בשל הדברים שהיא עוברת. "בחרתי להראות העצמה של נערה דרך חינוך... הסרט נועד לעורר דיון על נושא שהוא טאבו, ולעורר מודעות של אנשים למה שקורה, כדי לשנות את המנטליות ולעודד את המאבק על זכויות של נשים ושוויון מגדרי, דבר שאנו רחוקים מלהשיג בשלב זה." טוניה היא נערה שחולמת להיות עיתונאית. היא נשלחת על ידי משפחתה לגור עם דודיה בעיר הגדולה. הדודים מתייחסים אליה כאל משרתת, ומתעללים בה. היא אף עוברת אונס. נערות אחרות במצב דומה לשלה נושרות מן הלימודים ומוותרות על עתיד מקצועי, אך טוניה נאבקת להמשיך ללמוד ולהגשים את חלומה. הסרט נבחר להקרנה במגוון פסטיבלי סרטים בינלאומיים, בעיקר דוברי פורטוגזית, ביניהם Kugoma – Mozambique Film Forum במפוטו שבמוזמביק, פסטיבל הסרטים הבינלאומי של סאו טומה ופרינסיפה - בו זכה בפרס הסרט הקצר הלאומי, פסטיבל הסרטים הבינלאומי Porto Femme, פסטיבל הסרטים האירופאי בכף ורדה, בשבוע הקולנוע האפריקאי ב"בית אנגולה" בברזיל, ועוד. לכבוד יום השנה ה-29 להאמנה לזכויות הילד, נבחר הסרט להקרנה באירוע משותף של "אליאנס פרנסייז" (Alliance Française) ויוניצ"ף ב-23 בנובמבר 2018, והסרט גם הוקרן בערוץ הטלוויזיה הבינלאומי RTF ב-3 בנובמבר 2018. "Mina Kiá", במסד הנתונים הקולנועיים IMDb (באנגלית) Curtas PALOP, RTO Concurso de Curtas-Metragens PALOP-TL/UE: conheça os vencedores!, European Union External Action, 12/04/2017 Katya Aragão mostra os bastidores do filme Mina Kiá, STP Digital, 14/06/2017 Maputo hosts cinema festival from Portuguese-speaking countries, Club of Mozambique, 28 Sep 2017 PORTO FEMME SESSIONS #10, Porto Femme, March 29th, 2018 Festival de Cinema Europeu chega às ilhas do Fogo, Brava e Maio, SAPO, 30 OUT 2018
הר סר דונלד

הר סר דונלד (באנגלית: Mount Sir Donald) הוא הר בהרי סלקרק, בשטח הפארק הלאומי גליישר, בפרובינציית קולומביה הבריטית שבקנדה. ההר ממוקם סמוך למעבר רוג'רס. ההר, שגובהו ,3284 מטרים מעל פני הים, והוא מתנשא לגובה של 874 מטרים מעל סביבתו, דומה במראהו להר המטהורן שבאלפים הפניניים, ולכן הוא אתר טיפוס הרים פופולרי. ההר נחשב לאחד מ-50 אתרי הטיפוס הפופולריים בצפון אמריקה, ומדי שנה שלוש - ארבע קבוצות מטפסי הרים מעפילים לפסגת ההר. בעבר נקרא ההר "פסגת הסינדיקט" (Syndicate Peak - מילולית: "פסגת התאגיד")" על שם התאגיד שמימן את הקמת הרכבת הקנדית-פסיפית. לאחר מכן שונה שם ההר והוא נקרא על שם דונלד סמית', בארון סטרת'קונה והר רויאל (Donald Smith, 1st Baron Strathcona and Mount Royal), שעמד בראש התאגיד. הראשונים שעלו לפסגת ההר היו השווייצרים אמיל הובר (Emil Huber) וקארל זולצר (Carl Sulzer) יחד עם הסבל המקומי הארי קופר (Harry Cooper) בשנת 1890. • AMY JURRIES, Fifty Classic Climbs of North America: Mount Sir Donald מדיה וקבצים בנושא הר סר דונלד בוויקישיתוף הר סר דונלד באתר ממשלת קנדה הר סר דונלד באתר אנציקלופדיית ההרים הקנדית איור של הר סר דונלד בשנת 1912 באתר המוזיאון הבריטי הר סר דונלד באתר summitpost מידע למטפסים על הר סר דונלד באתר mountainproject מידע למטפסים על הר סר דונלד באתר העיר גולדן תיאור מסלול הטיפוס לפסגת הר סר דונלד, ותצלומי הטיפוס תיאור הטיפוס ממעבר רוג'רס לפסגת ההר, ותצלומי הטיפוס תחזית מזג אוויר ארוכת טווח עדכנית עבור הר סר דונלד תחזית מזג אוויר עדכנית לפי גבהים עבור הר סד דונלד סטטיסטיקות מזג אוויר עבור הר סר דונלד הטיפוס על הר סר דונלד, סרטון באתר יוטיוב וידאו של הטיפוס על הר סר דונלד מידע גאוגרפי והיסטורי
המנון מלזיה

נגראקוּ (במלאית: Negaraku; בתרגום לעברית: מדינתי) הוא ההמנון הלאומי של מלזיה. השיר נבחר להמנון המדינה בזמן פדרציית מלאיה בשנת 1957 כשקיבלה את עצמאותה מבריטניה. שם ההמנון מיתרגם בעברית ל"ארצי" או "מדינתי". מנגינת ההמנון, מקורה בשיר עממי פופולרי מהמאה ה-19 – טראנג בולאן (אור ירח) שככל הנראה אומצה לראשונה ב-1902 כהמנונה הלאומי של סולטנות פרק. סולטאן עבדוללה מוחמד שאה השני של פרק (אנ'), אשר חי בגלות באיי סיישל משנת 1877 עד 1894, שמע את השיר "לה רוזליה" שחיבר המשורר הצרפתי פייר-ז'אן דה ברנז'ה והוסיף את המנגינה למה שנקרא "טראנג בולאן" בשובו לחצי האי המלאי. Negaraku, Tanah tumpahnya darahku, Rakyat hidup, Bersatu dan maju, Rahmat Bahagia, Tuhan kurniakan, Raja kita, Selamat bertakhta. Rahmat Bahagia, Tuhan kurniakan, Raja kita, Selamat bertakhta. نڬاراكو, تانه تومڤهڽ دارهكو رعيت هيدوڤ, برساتو دان ماجو رحمة بهاڬيا, توهن كورنياكن راج كيت, سلامت برتختا رحمة بهاڬيا, توهن كورنياكن راج كيت, سلامت برتختا הו, ארץ מולדתי, היכן שגדלתי, היכן שאנשים בה חיים, מתוך הרמוניה ושגשוג, עם ברכות מאליפות של שמחה אשר ניתנו מידי האלוהים, מלכנו, מלוך בשלום. עם ברכות מאליפות של שמחה אשר ניתנו מידי האלוהים, מלכנו, מלוך בשלום. דגל מלזיה סמל מלזיה מדיה וקבצים בנושא המנון מלזיה בוויקישיתוף
משפט מילר

משפט מילר הוא משפט בתורת המעגלים האלקטרוניים, המתייחס לתהליך של יצירת מעגל שקול. הוא קובע כי אלמנט עכבה חשמלית צף, המסופק על ידי שני מקורות מתח מחוברים בטור, יכול להיות מחולק לשני אלמנטים מוארקים עם עכבות מתאימות. קיים גם 'משפט מילר כפול' המתייחס לשני מקורות זרם המחוברים במקביל. שתי הגרסאות מבוססות על שני חוקי קירכהוף למעגלים. משפטי מילר אינם רק ביטויים מתמטיים טהורים. השקילות שהם מציגים מבהרת תופעות חשובות המתרחשות במעגל, ומשפיעות על העכבה (אפקט מילר, אדמה וירטואלית, bootstrapping, עכבה שלילית וכו') וכך עוזרים בתכנון והבנה של מעגלים סטנדרטיים שונים (מגברי משוב, ממירי התנגדות, תלויי זמן, ממירי עכבה שלילית וכו'). ). המשפטים שימושיים בניתוח מעגלים, במיוחד במעגלים עם משוב ומגברי טרנזיסטור מסוימים בתדרים גבוהים. יש קשר הדוק בין משפט מילר לבין אפקט מילר: המשפט עשוי להיחשב כמקרה כללי של האפקט, ואילו האפקט יכול להיחשב בתור מקרה פרטי של המשפט. במעגל ליניארי, אם קיים ענף בעל עכבה Z {\displaystyle {Z}} ומשני צידיו מאולצים מתחים V 1 {\displaystyle {V_{1}}} וגם V 2 {\displaystyle {V_{2}}} , ניתן "לחתוך" אותו ולקבל 2 קצוות. את כל אחת מהקצוות ניתן לחבר לאדמה, והעכבה של כל אחד מהחצאים נתונה על ידי Z / ( 1 − K ) {\displaystyle {Z/(1-K)}} וגם K Z / ( K − 1 ) {\displaystyle {KZ/(K-1)}} בהתאמה. כאשר K = V 2 / V 1 {\displaystyle {K=V_{2}/V_{1}}} . משפט מילר גורס כי עבור רכיב עכבה הממומתח משני צידיו על ידי מקורות מתח שרירותיים (לא בהכרח תלויים) המחוברים בטור דרך קרקע משותפת, בפועל, אחד מהם פועל כמקור מתח ראשי (עצמאי) עם מתח V 1 {\displaystyle {V_{1}}} והשני - כמקור מתח נוסף (תלוי ליניארי) עם מתח V 2 = K V 1 {\displaystyle V_{2}=K{V_{1}}} . הרעיון של משפט מילר (שינוי עכבות מעגלים שנצפו משני צידי מקורות הקלט והפלט) מתואר להלן על ידי השוואת שני המצבים - ללא חיבור של מקור מתח נוסף V 2 {\displaystyle {V_{2}}} . אם V 2 {\displaystyle {V_{2}}} היה שווה לאפס, הזרם שיזרום דרך הרכיב ייקבע לפי חוק אוהם, וכתלות רק ב V 1 {\displaystyle {V_{1}}} . I i n 0 = V 1 Z {\displaystyle I_{in0}={\frac {V_{1}}{Z}}} ואימפדאנס הכניסה של המעגל יהיה: Z i n 0 = V 1 I i n 0 = Z . {\displaystyle Z_{in0}={\frac {V_{1}}{I_{in0}}}=Z.} כאשר נוסף מקור מתח שני, זרם הכניסה תלוי בשני המתחים. לפי סימנו, V 2 {\displaystyle {V_{2}}} נסכם או מחוסר ל V 1 {\displaystyle {V_{1}}} כך שזרם הכניסה גדל / קטן: I i n = V 1 − V 2 Z = ( 1 − K ) Z V 1 = ( 1 − K ) I i n 0 {\displaystyle I_{in}={\frac {V_{1}-V_{2}}{Z}}={\frac {(1-K)}{Z}}{V_{1}}={(1-K)}{I_{in0}}} כתוצאה מכך אימפדנס הכניסה של המעגל, כפי שהוא נמדד מהצד של המקור, גדל / קטן גם הוא: Z i n = V 1 I i n = Z 1 − K . {\displaystyle Z_{in}={\frac {V_{1}}{I_{in}}}={\frac {Z}{1-K}}.} אם כך, משפט מילר מבטא את העובדה הבאה: חיבור מקור מתח V 2 {\displaystyle V_{2}} בטור עם מקור מתח כניסה V 1 {\displaystyle V_{1}} , כך שקיימת פרופורציה ביניהם V 2 = K V 1 {\displaystyle V_{2}=K{V_{1}}} , משנה את המתח האפקטיבי ובהתאם את הזרם, כמו גם את ההתנגדות כפי שהיא נראית למקור הכניסה. למשפט מספר שימושים עיקריים: פישוט ניתוח מתחים וזרמים במעגל חשמלי מורכב סיוע במציאת קוטב דומיננטי של מעגל מסנן תדרים מדיה וקבצים בנושא משפט מילר בוויקישיתוף